Currency spread on the roads to spread coronavirus.
विश्\u200dवास न्\u200dयूज की पड़ताल में वायरल पोस्\u200dट का दावा झूठा निकला। 16 अप्रैल को इंदौर में एक गैस डिलिवरी मैन के पैसे साइकिल से गिर गए थे।, फेसबुक यूजर Vijitha Rao Kalvakuntla ने 17 अप्रैल को वीडियो अपलोड करते हुए लिखा :”Single Source finds many innovative methods to spread virus 🤦\u200d♀️ Spit Piss Beat is old fashioned and you will go viral. The new technique is throwing currency and Police will never be able to find you out 👏 #SabaNaqvi”, विश्\u200dवास न्\u200dयूज ने सबसे पहले वायरल वीडियो को ध्\u200dयान से देखा। इसमें हमें जमीन पर गिरे हुए नोट को उठाते हुए कुछ लोग दिखे।, इसके बाद हमने वायरल वीडियो को InVID में अपलोड करके कई वीडियो ग्रैब निकाले और गूगल रिवर्स इमेज में ढूंढना शुरू किया। हमारे हाथ एनडीटीवी की वेबसाइट पर एक खबर लगी। इसमें मौजूद वीडियो वही था, जो अब वायरल हो रहा है। 16 अप्रैल को पब्लिश खबर में बताया गया कि 6480 रुपए की वैल्\u200dयू के नोट इंदौर की सड़क पर गिर गए थे। पूरी खबर यहां पढ़ें।, पड़ताल के अगले चरण में हमने इंदौर के ईपेपर को खंगालना शुरू किया। हमें नईदुनिया के 18 अप्रैल के संस्\u200dकरण में एक खबर मिली। इसमें बताया किया गया हीरानगर थाना क्षेत्र में मिले नोट दरअसल एक गैस कंपनी के हॉकर की जेब से गिर थे। पुलिस को आसपास लगे सीसीटीवी कैमरे के फुटेज से यह पता चला।, इसके बाद विश्\u200dवास न्\u200dयूज ने हीरानगर पुलिस स्\u200dटेशन के प्रभारी राजीव सिंह भदौरिया से संपर्क किया। उन्\u200dहोंने विश्\u200dवास न्\u200dयूज को बताया, ”वायरल पोस्\u200dट में जैसा दावा किया जा रहा है, वैसी कोई बात नहीं है। दरअसल 16 अप्रैल को खातीपुरा धर्मशाला के पास कुछ नोट गिरे हुए देखे गए। जिसके बाद उन्\u200dहें इकट्ठा करके सेनेटाइज किया गया। बाद में हमने आसपास के फुटेज को खंगालना शुरू किया तो हमें पता चला कि इंडियन गैस के डिलिवरी मैन रामनरेंद्र यादव का पैसा साइ\u200dकिल से जाते वक्\u200dत गिर गया था।”, अंत में हमने Vijitha Rao Kalvakuntla के फेसबुक अकाउंट की जांच की। हमें पता चला कि यूजर खुद को दक्षिणपंथी बताते हुए फरवरी 2007 में ज्\u200dवाइन की थीं। इनके अकाउंट पर एक खास विचारधारा से जुड़ी ही पोस्\u200dट होती है।, Disclaimer: कोरोनावायरसफैक्ट डाटाबेस रिकॉर्ड फैक्ट-चेक कोरोना वायरस संक्रमण (COVID-19) की शुरुआत से ही प्रकाशित हो रही है। कोरोना महामारी और इसके परिणाम लगातार सामने आ रहे हैं और जो डाटा शुरू में एक्यूरेट लग रहे थे, उसमें भी काफी बदलाव देखने को मिले हैं। आने वाले समय में इसमें और भी बदलाव होने का चांस है। आप उस तारीख को याद करें जब आपने फैक्ट को शेयर करने से पहले पढ़ा था।, निष्कर्ष:\r\n\r\n \r\nविश्\u200dवास न्\u200dयूज की जांच में पता चला कि वायरल वीडियो का कोरोना वायरस से कोई संबंध नहीं है। एक डिलिवरी मैन के गिरे हुए पैसों को लोगों ने कोरोना वायरस से जोड़कर वायरल कर दिया।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check : इंदौर में वायरस फैलाने के लिए नहीं, गलती से गिरे थे हजारों रुपए - Vishvas News